b"\n_START_ARTICLE_\nButterfly Fly Away\n_START_SECTION_\nOzadje\n_START_PARAGRAPH_\nKot zadnji duet Miley in Billyja Rayja Cyrusa,\xc2\xa0\xc2\xbbReady, Set, Don't Go\xc2\xab\xc2\xa0(2007), je tudi\xc2\xa0\xc2\xbbButterfly Fly Away\xc2\xab\xc2\xa0opisuje odra\xc5\xa1\xc4\x8danje otroka. Pesem sta napisala in producirala Glen Ballard in Alan Silvestri za film Hannah Montana: The Movie iz leta 2009. V filmu glavni lik, Miley Stewart (zaigrala jo je Miley Cyrus) pove, da ji je njen o\xc4\x8de Robby Ray Stewart (odigral ga je Billy Ray Cyrus) ve\xc4\x8dkrat dejal, da stebrov, ki ji bodo na poti v \xc5\xbeivljenju, mogo\xc4\x8de ne bo mogla premakniti, vendar bo lahko \xc5\xa1e vseeno sanjala o metulju, ki bo neko\xc4\x8d postala. Ta komentar je postal motiv filma in ustvaril podlago besedila pesmi\xc2\xa0\xc2\xbbButterfly Fly Away\xc2\xab, ki stebre uporablja kot metaforo za najstni\xc5\xa1ka leta. V filmu Hannah Montana: The Movie Miley in Billy Ray Cyrus s pesmijo nastopita, ko sta njuna lika\xc2\xa0\xc2\xbbv raz\xc5\xa1irjeni filmski sceni pod paviljonom v de\xc5\xbeju.\xc2\xab Billy Ray Cyrus je dejal, da je bilo snemanje scene\xc2\xa0\xc2\xbbzelo poseben trenutek. Pesem samo je napisal Glen Ballard, tekstopisec, ki je napisal tudi pesem 'Man in the Mirror' za Michaela Jacksona. Vedel sem, da bo to precej posebna pesem [...] in vsekakor smo ji izbrali lepo mesto v filmu.\xc2\xab_NEWLINE_Vokali v pesmi se raztezajo \xc4\x8dez eno oktavo, od C\xe2\x82\x83 do B\xe2\x82\x84. Pesem je bila napisana v B-duru in ima procesijo akordov Esus2\xe2\x80\x94B\xe2\x80\x94C-7.\n_START_SECTION_\nKritike\n_START_PARAGRAPH_\nKritiki so pesmi najve\xc4\x8dkrat dodelili pozitivne ocene. Warren Truit iz spletne strani About.com je menil, da je pesem\xc2\xa0\xc2\xbbsentimentalna\xc2\xab, medtem ko jo je Scott Mervis iz revije Pittsburgh Post-Gazette ozna\xc4\x8dil za\xc2\xa0\xc2\xbbljubek duet\xc2\xab. Heather Phares iz revije Allmusic je napisala, da je pesem\xc2\xa0\xc2\xbblep duet\xc2\xab. Stephen Thomas Erlewine, tudi novinar revije Allmusic, je pesmi dodelil bolj negativne ocene, saj naj bi bila\xc2\xa0\xc2\xbbosladna\xc2\xab\xc2\xa0pesem, na kateri Billy Ray nikoli ne zveni dobro. Leah Greenblatt iz revije Entertainment Weekly je napisala:\xc2\xa0\xc2\xbb[Mileyjin] ob\xc4\x8dutljivi duet z njenim o\xc4\x8detom Billyjem Rayjem, 'Butterfly Fly Away,' je zelo ljubek.\xc2\xab Novinar revije Billboard, Ken Tucker, je napisal, da je pesem\xc2\xa0\xc2\xbbteko\xc4\x8da pesem o dru\xc5\xbeini, na kateri se lepo me\xc5\xa1ajo vokali o\xc4\x8deta in h\xc4\x8dere.\xc2\xab Michael Rechtshaffen iz revije The Hollywood Reporter je pesem\xc2\xa0\xc2\xbbButterfly Fly Away\xc2\xab\xc2\xa0ozna\xc4\x8dil za\xc2\xa0\xc2\xbbne\xc5\xbeno balado Glena Ballarda/Alana Silvestrija\xc2\xab. Pesem je bila predlagana za to, da bi jo nominirali za\xc2\xa0\xc2\xbbnajbolj\xc5\xa1o originalno pesem\xc2\xab\xc2\xa0na 82. podelitvi Oskarjev, vendar nominacije ni dobila.\n_START_SECTION_\nDose\xc5\xbeki na lestvicah\n_START_PARAGRAPH_\nPesem\xc2\xa0\xc2\xbbButterfly Fly Away\xc2\xab\xc2\xa0je ob koncu tedna 25. aprila 2009 pristala na dvainsedemdesetem mestu na lestvici Billboard Hot 100. V naslednjem tednu 2. maja 2009 je pesem dosegla \xc5\xa1estinpetdeseto mesto na lestvici Hot 100.\xc2\xa0\xc2\xbbButterfly Fly Away\xc2\xab\xc2\xa0je na lestvici ostala tri zaporedne tedne. Ob koncu 25. aprila 2009 je pesem\xc2\xa0\xc2\xbbButterfly Fly Away\xc2\xab\xc2\xa0pristala na \xc5\xa1estinsedemdesetem mestu lestvice Canadian Hot 100. V naslednjem tednu je dosegla petdeseto mesto na lestvici. Pesem se na lestvico v Kanadi ni ve\xc4\x8d uvrstila, v Zdru\xc5\xbeenih dr\xc5\xbeavah Amerike pa je ostala \xc5\xa1e \xc5\xa1tiri tedne._NEWLINE_Pesem je prejela podoben komercialni uspeh tudi v ostalih dr\xc5\xbeavah. V Veliki Britaniji se je pesem na lestvici uvrstila na oseminsedemdeseto mesto ob koncu tedna 16. maja 2009. Pesem\xc2\xa0\xc2\xbbButterfly Fly Away\xc2\xab\xc2\xa0se je najvi\xc5\xa1je uvrstila na lestvici Irish Singles Chart. Najprej je tam zasedla sedemin\xc5\xa1tirideseto mesto ob koncu tedna 7. maja 2009, nato pa se je povzpela na \xc5\xa1estin\xc5\xa1tirideseto mesto. Pristala je tudi na \xc5\xa1estinpetdesetem mestu lestvice Australian Singles Chart.\n_START_SECTION_\nNastopi v \xc5\xbeivo\n_START_PARAGRAPH_\nMiley in Billy Ray Cyrus sta s pesmijo 8. aprila 2009 nastopila na oddaji Good Morning America, kjer je Miley Cyrus izvedla tudi pesmi\xc2\xa0\xc2\xbbFull Circle,\xc2\xab\xc2\xa0\xc2\xbbThe Climb\xc2\xab\xc2\xa0in\xc2\xa0\xc2\xbbHoedown Throwdown\xc2\xab. S pesmijo sta nastopila tudi na prireditvi AOL Sessions 13. aprila 2009. Izvedla sta jo tudi v Londonu pred trgovino Apple Store skupaj z verzijo pesmi\xc2\xa0\xc2\xbbThrillbilly\xc2\xab\xc2\xa0Billyja Rayja Cyrusa, prirejeno za duet in mnogimi drugimi singli. Ta nastop so posneli in nato preko britanske trgovine iTunes Store izdali kot EP iTunes Live from London."